钦定古今图书集成/明伦汇编/闺媛典/第349卷 > 何思鳌妻方氏
## 钦定古今图书集成/明伦汇编/闺媛典/第349卷 > 何思鳌妻方氏

按《安庆府志》：“方氏，桐城乡贤何思鳌妻，相国如宠母
也。思鳌为诸生，诵读之外，一切勿问。居青山，诸妇姑
娣姒尊卑咸聚方周旋其间，内外无间。翁松坡晚年
半体不仁，啖粥必以昧爽。方未明求衣，手小釜置火，
按其候，躬进膳。五年，手受釜处，茧坟起，至老不愈。姑
章氏患痰不慧，凡衵衣亵器，皆亲涤之。后思鳌以明”
经令栖霞，仲季相继举进士。家世贵显，每语诸孙妇
亲属，必举“纺织、治盘箸”诸事为训。享禄养四十年，凡
先后官帔一服，即置高阁，衣不十澣不易。年九十五，
三子一女，历孙曾五代，绕膝者数十馀人。长子如达，
上林丞。次子如申，浙江右布政，赠恭人；三子如宠，大
学士，赠一品夫人。

清净乡。出颖学不群，弟子从者日众，周躬营家业，生
九子，皆同胞。出颖教诸子有义方之训。光斗，其第五
子也。第七子光先按两浙，有兄之风。九子所出四十
馀人，孙曾至二百馀人，桐邑子姓之盛，无右之者。”